
Nu e nevoie... 
22 Iulie 2014 
Numai la auzul Numelui Tău și dracii se cutremură din slava lor! 


Arde lumina în ochii mei triști, 

De ea întotdeauna am făcut risipă, 
Nu e nevoie să strig că Exiști 

Pe ulite, prin pieţe, clipă de clipă; 


Cine vrea, crede, să creadă îndeajuns! 
Cel ce-mi înjură cuvântul, s-o facă, 

Eu nu-i voi da niciodată răspuns, 
Intr-o zi va veni vremea să tacă! 


Nu-l voi jigni pe potrivnicul meu 
Indurându-i până la capăt ocara, 
De-aceea mă rog către Tine mereu, 
Nu-mi lua, Doamne, de pe suflet povara! 


Nu e nevoie să strig că Tu Ești, 

Prin piețe, pe ulite, clipă de clipă- 
Toate cuvintele ce mi le dăruiești 

Le dau mai departe, minunată risipă! 


